I starten tænkte jeg kun på at såre hende.
At såre hende mentalt. Det var alt, hvad jeg tænkte på.
Jeg blev glad for, at hun var bange.
HVERT ÅR ER DER OVER TRE MILLIONER SAGER OM STALKING I USA
UNDER EN FJERDEDEL HAR KVINDER SOM GERNINGSMÆND
Jeg tvivlede på alle. Alle omkring mig.
Det er skræmmende.
Den, som gør det, vil ikke bare genere én.
Personen er besat af én.
Jeg anede ikke, hvad der ville ske.
Jeg troede virkelig, at det ville ende med, at jeg døde.
DETTE ER HISTORIEN OM STALKINGSAG #241-2080-19
Det gav næring til mit syge behov for…
Jeg ved ikke hvad, men det gav næring til noget i mig.
Jeg ville kalde det hævn.
EN NETFLIX-SERIE
Jeg vil hellere betragtes som morder end stalker.
Jeg ville have intensiteten af, at hun følte sig overvåget.
Alle kan være en stalker.
Sådan taler en bøhmand.
Jeg er ikke så skør længere.
OVERHÆNGENDE FRYGT
DALLAS, TEXAS
Jeg har hjulpet tusindvis af kvinder, som har oplevet stalking.
Men kvindelige stalkere er meget sjældne.
I 80 procent af sagerne
er gerningsmanden en mand, og kvinder er ofre.
FRAVALG AF FORHØR
Det er en unik sag.
Den opfylder alle kvalifikationerne for stalking.
Det var et adfærdsmønster, som var rettet mod et individ,
og det skabte frygt.
Men denne specifikke sag er også defineret som gengældelsesforfølgelse.
"Jeg får dig. Du skal betale for det. Du fortryder, at du gjorde mig sur."
Meget farligt.
TYLER, TEXAS
Jeg hedder Jaclyn Feagin.
Jeg blev anklaget for stalking.
Jeg voksede op i det østlige Texas.
Der er kirker og restauranter, og der er ikke meget andet at lave
end at gå i kirke, spise og shoppe.
Hvis man ikke tror på den kristne Gud, er man ond.
Det er "Min vej eller ingen vej" i Bibelbæltet.
Min barndom var svær.
Min mor var den eneste, som var der for mig.
Så ja, det er et ret ubrydeligt bånd.
SOM 21-ÅRIG MØDTE JACLYN SIN MAND, JESSE
Jeg mødte min mand gennem fælles venner.
Det var et intenst forhold.
Alt gik meget hurtigt.
Vi fik vores datter i 2018, og så blev vi gift i 2019.
Min mand og hans eks havde en søn sammen,
og da hun hørte om os, ville hun vide, hvem hendes søn var sammen med.
Hun sagde straks, at hvis jeg nogensinde sårede nogen af dem,
ville hun dræbe mig,
og det var ingen trussel, men et løfte.
Jeg tror, at de stadig havde følelser for hinanden,
og at se en ny pige flytte ind i sin eks' hus
med ens eks og søn, det kan være…
Det kan være svært at håndtere.
Jeg hedder Sandra, og jeg bor i Flint, Texas.
Jesse er min ekskæreste.
"SANDRA" HAR BEDT OM, AT HENDES IDENTITET BLIVER SKJULT
FOR AT BESKYTTE SIG SELV OG SIN FAMILIE
NYD DE SMÅ TING
Vi mødtes, da vi var teenagere.
Vi var venner i mange år,
og i omkring 2012 besluttede vi at starte et forhold.
Omkring 2015 fik Jesse og jeg en dejlig lille dreng.
Men vi var ikke altid enige om tingene.
Han var ateist, og jeg var religiøs.
Så vi slog op i slutningen af 2016.
JESSE VILLE IKKE DELTAGE I DOKUMENTAREN
Et par måneder efter vi slog op, startede Jesse et forhold med Jaclyn.
Hun stod lidt i skyggen,
så jeg kendte hende ikke godt.
Hun var meget stille og ydmyg.
Jeg havde intet imod, at han var sammen med en ny.
Men jeg havde noget imod, hvor hurtigt hun kom ind i mit barns liv,
og jeg var altid bekymret for, at på grund af hende…
…ville vores søn blive sat i baggrunden.
DEN 1. APRIL 2017 KOM SANDRA OG JESSES SØN UD FOR EN ALVORLIG ULYKKE
Jeg var på arbejde, da min kusine ringede.
Hun sagde kun, at min søn ikke trak vejret,
og at jeg skulle komme.
Jeg ringede til Jesse på vejen og fortalte ham det, og han kom også.
Vi ankom til hospitalet før ambulancen.
Vi ventede et par minutter på, at lægen kom ind,
og han fortalte os, at min søn ikke havde haft en puls, siden
de hentede ham.
Min søn døde den 1. april 2017.
Jeg benægtede, at han var død.
Mit liv faldt fra hinanden.
Jeg vendte mig mod stoffer og alkohol.
Jeg mistede mig selv fuldstændig.
Jeg kæmpede hver dag med,
om jeg ville stå op og forsøge
at leve dette liv,
eller om jeg bare ville give op.
Jeg ved, at Jesse også kæmpede med det.
Efter deres søn døde…
…blev hans mor…
Jeg ved ikke. Hun sørgede, og det forstår jeg fuldstændig.
Men der var mange beskeder mellem hende og min mand.
Jeg mistænkte, at de ville finde sammen igen
eller genoplive deres forhold.
Det pressede os.
Jeg blev meget usikker, og han gik i forsvar.
Så han sneg sig rundt, og jeg overvågede ham,
og jeg opdagede mange andre ting.
Vores forhold blev meget ustabilt efter alt det her.
Jeg besluttede, at vi skulle sætte grænser for at få vores ægteskab til at fungere.
Og en af de grænser var med hans eks.
Tal kun om jeres søn, og det er det. Intet andet.
Det kunne hun ikke lide.
Da min søn døde, talte Jaclyn og jeg ikke.
Til min søns begravelse
gjorde det hende dårligt tilpas at se mig og Jesse stå sammen,
og jeg holdt Jesses hånd som en trøst for vores søn.
EAST LAKE BAPTISTKIRKE
Hun gik midt under begravelsen,
fordi hun var så fyldt med jalousi.
Og det burde have været et rødt flag.
Efter gudstjenesten gik der flere uger.
Jaclyn lod ikke mig og Jesse tale.
Hun følte, at der stadig var følelser,
og efter så mange år sammen
og at have fået en søn og så mistet vores søn,
selvfølgelig er der følelser.
Den måde, Jesse og jeg talte på, kunne have gjort hende usikker.
Der er bare et bånd,
som ingen kan bryde.
Jeg blokerede Sandra på alle mine mands sociale medier,
så hun ikke kunne kontakte min mand.
Sandra havde en veninde.
Hun sendte et billede af sin veninde i bh og trusser til min mand.
Jeg sagde: "Hvis I kun taler om jeres søn,
hvorfor har min mand så et billede af din veninde i sine beskeder?"
Og da blev hun grov over for mig.
Jeg kan ikke huske hendes præcise ord, men det blev hun.
Jeg sendte et billede af en anden pige til Jesse.
Det var ikke mig, men en anden kvinde.
Han flirtede.
Og jeg…
…flirtede måske også, men ikke for at få ham tilbage.
JERNBANEOVERGANG
Hun sendte en sms.
Hun var meget aggressiv.
Hun følte sig truet.
Hun ville skændes om det.
Hun ville bare skændes.
Og jeg ville ikke skændes med hende,
så jeg svarede:
"Jeg dummede mig,
men jeg taler med ham, så længe han vil tale med mig."
Og jeg tror, at det gjorde hende rasende.
Det var sidste gang, jeg nogensinde talte med Jaclyn.
Der kom beskeder.
Virkelig grove beskeder.
Og jeg følte, at jeg mistede kontrollen.
I det øjeblik var det, som om der blev trykket på en knap.
Så jeg besluttede mig for at hævne mig.
FOR AT UNDGÅ MISTANKE VENTEDE JACLYN OVER ET ÅR,
FØR HUN GJORDE SANDRA NOGET
I 2019 VAR SANDRA GIFT OG HAVDE ET NYT BARN
Målet var at skræmme hende.
At efterlade skræmmende ting anonymt ved hendes hus,
så hun tænkte: "Hvem er det? Bliver jeg overvåget?"
Bare for at genere hende mentalt.
HEJ!
Det første, jeg gjorde, var meget simpelt og let.
Det var et stykke papir med hendes billede og navn på.
Jeg er ret sikker på,
at jeg tegnede et pentagram over hendes ansigt med en rød tusch.
JUNI 2019
DEN 15. JUNI KØRTE JACLYN
HEN TIL SANDRAS HUS MED TINGEN, HUN HAVDE LAVET
Første gang var det vist klokken et eller to om natten,
og jeg var nervøs på vej derover. Jeg var helt sikkert nervøs.
Jeg vidste, at jeg gjorde noget forkert, men jeg gjorde det alligevel.
Ja, det var som en rus,
som en følelse af…
Jeg ved ikke, præcis hvad jeg følte.
Men det føltes godt at efterlade det,
og at hun ville vågne næste morgen
og ikke vide, hvem der havde gjort det.
Jeg stod op for at tage på arbejde, og jeg åbnede døren,
og der lå et stykke papir med mit billede og et pentagram tegnet over mit ansigt.
HEJ!
Der var et stearinlys, som var blevet brændt,
og der stod: "Hej, Sandra."
Jeg så det ligge på jorden.
Min mave sank.
Jeg vidste ikke, hvem der stod bag, og hvorfor nogen ville gøre det.
Jeg gik i panik.
Jeg vækkede min mand og tog ham med ud og viste ham det.
Vores børn var der,
så vi måtte sørge for, at de ikke kom ud og så det,
for de skulle ikke udsættes.
Min mand ringede straks til politiet.
Jeg var bange og følte mig truet.
Jeg følte, at nogen fulgte efter mig, uden at jeg vidste det.
Jeg kan huske, at jeg kørte på arbejde og rystede
og så på alle biler, som kørte forbi,
og så på alle, som kom tæt på,
for at finde ud af, om det var dem, eller hvem det kunne være.
Og jeg spekulerede, mens jeg var på arbejde,
og det var…
Det var ret skræmmende.
I løbet af de næste par dage overtog det min tankeproces.
Jeg tænkte kun på,
om hun var bange.
Så ja, det blev en meget
syg tankeproces om hende.
Jeg kan ikke forklare, hvordan eller hvorfor besættelsen opstod.
Det gjorde den bare. Jeg tror, det var,
fordi jeg ville se, hvad hun havde, som jeg ikke havde, og min mand ønskede.
Og da den gode følelse forsvandt,
planlagde jeg det næste angreb, eller hvad man kan kalde det.
Jeg kan ikke helt huske, hvad jeg sendte til hende anden gang.
Jeg havde garn tilbage, og jeg bandt det som en dukke.
Jeg satte nåle i hovedet og hjertet,
og så lagde jeg den i et glas med jord fra en kirkegård
og lukkede det
og tegnede symboler på glasset.
Ærligt talt ved jeg ikke, hvad de fleste af de ting betyder.
Jeg ved, de har med Wicca-troen at gøre.
Men jeg vidste også, at hun var kristen,
så det ville være ekstra skræmmende at se dem foran sin dør.
Jeg vidste, at hvis nogen satte det på min veranda, ville jeg blive bange.
Personen satte et glas med sand
og en voodoo-dukke, som havde nåle stukket ind i ansigtet og hjertet.
Mine initialer og min fødselsdag stod også på glasset med rød maling
og andre sataniske symboler.
Det var to dage før min søns fødselsdag,
så jeg vidste, at personen vidste det,
og jeg vidste, at personen vidste, at jeg var sårbar og sørgede.
Timingen gjorde det meget værre. Og det…
Det er ondt.
Personen ville straffe mig for noget, og jeg vidste ikke hvad.
Det gjorde mig mere bange,
for jeg vidste ikke, hvem der ville være ond nok til at gøre sådan noget.
Jeg sad derhjemme og tænkte på, hvor bange hun var,
og jeg troede ikke, at jeg havde skræmt hende nok.
Så jeg ville have intensiteten af,
at hun følte sig overvåget.
Jeg ville gøre det stærkere.
Så jeg lavede en falsk Facebook-profil for en af hendes gamle kolleger, tror jeg,
og jeg tog et af hendes private billeder, som ingen andre kunne få,
medmindre de var venner på sociale medier.
Jeg printede det og rullede det sammen
og googlede en latinsk forbandelse.
Jeg skrev den på papiret og rullede det med hendes billede
og efterlod det på hendes bil.
Jeg kan huske, at den latinske forbandelse havde noget med
pest og blodsudgydelse at gøre.
Jeg ved ikke meget mere.
Jeg lærte den ikke udenad.
Jeg havde en anelse om,
at det, jeg gjorde, var kriminelt.
Jeg tog det ikke så seriøst, som jeg burde have gjort.
Uden at tøve ringede min mand og jeg til politiet,
og de kom straks og hentede rullen.
De sendte mig billeder af det, der stod,
og der var en besværgelse på latin.
Der stod, at jeg skulle dø.
På det tidspunkt troede jeg, at personen aldrig ville blive fanget.
Min frygt eskalerede.
Jeg var sikker på, at personen ville pille ved min bil,
og at når jeg kørte mine børn i børnehave,
ville mine bremser ikke virke eller…
Hvad som helst.
Jeg frygtede, at personen ville forsøge at dræbe mig
og såre mine børn i processen.
Jeg har været politibetjent i 13, næsten 14 år.
Jeg har set et bredt spektrum af, hvad folk er i stand til.
Med stalking ved man aldrig, hvor langt folk vil gå.
Det starter småt, men det kan koste nogen livet.
Jeg hedder Josh Hill, og jeg var hovedefterforsker i sagen.
Før jeg blev involveret, var der
fem andre tilfælde, hvor offeret havde ringet til 911
for at anmelde hændelser.
Så det var min opgave at beskytte Sandra og hendes familie.
Først kunne vi ikke finde en mistænkt,
men da Sandra kom ind på mit kontor, og jeg talte med hende,
så faldt det hele på plads.
EFTER SAMTALER MED POLITIET
BLEV DER INSTALLERET KAMERAER UDEN FOR SANDRAS HUS
Det er den 11. oktober, 2019. Klokken er cirka 8.30.
Jeg skal tale med ---
i forbindelse med sag nummer 22280.
JUNI, JULI, AUGUST, SEPTEMBER, OKTOBER 2019
DEN 11. OKTOBER 2019 SÅ HILL OG SANDRA PÅ OPTAGELSER
AF DEN SENESTE HÆNDELSE
Jeg vil vise dig, hvad jeg kiggede på.
Og jeg vil bede dig om at se på…
Hjælpe mig med at se på det
for at sikre, at vi ser på det samme.
KAMERAERNE HAVDE FILMET EN BIL, SOM STANDSEDE FORAN SANDRAS HUS
Den lille bil er en hatchback.
-Hvis bil er det? -Det er Jesses.
Jesses.
Hvad hedder hans kone?
Jaclyn.
J-A-C-L-Y-N, Jaclyn?
Det er deres bil. Det er deres bil. Der er ingen vej udenom.
EN PERSON BLEV FILMET GÅ FRA BILEN OG LÆGGE TING PÅ SANDRAS GRUND
Kropsformen… Jeg ved ikke, hvem din eks er,
men personen går som en pige.
Måden, hun svinger armene på,
og hvordan kvinder bevæger hofterne. Man kan se det.
Armene. Det er en kvinde.
MEN OPTAGELSEN AFSLØREDE OGSÅ, AT KVINDEN IKKE ARBEJDEDE ALENE
EN ANDEN PERSON BLEV I BILEN
Det ene førte til det andet, og jeg samlede puslespillet om,
hvor tingene kom fra.
Og det førte til, at jeg talte med Jaclyn.
OKTOBER 2019
DEN 6. NOVEMBER 2019 AFHØRTE JOSH HILL JACLYN I HENDES FAMILIES HJEM
Hej. Undskyld, jeg vækkede dig.
Arbejdede du sent? Hvornår får du fri?
Jeg fik fri klokken 21.30.
Samtalen var interessant.
Sig mig… Jeg ved, at du ved, hvorfor vi er her.
Benægter du det eller hvad?
For de har kameraer.
Ærligt talt, okay, jeg vil ikke lyve for dig.
Det er virkelig dumt nu på grund af alt dette…
Så ja, jeg drillede hende.
JACLYN BLEV BEDT OM AT FORTÆLLE, HVEM DER ELLERS VAR INVOLVERET
Var det Jesse, der tog med dig, da I gjorde det her?
-Min mor. -Okay.
-Er hun her? -Ja.
Må jeg tale med din mor?
-Jeg henter hende. -Tak.
Jeg blev følelsesmæssigt knyttet til sagen,
fordi som far og ægtemand forsøger jeg at beskytte min familie.
Og når en mor til en voksen datter
tillader og hjælper med den slags adfærd…
Det ændrede helt klart tonen i spillet.
DA HÆNDELSERNE FANDT STED,
HAVDE JACLYN BOET HOS SIN MOR, KRISTI, I ET ÅR
Hej, mor. Vækkede vi også dig?
Jeg var vågen, men jeg nød, at der var stille.
-Undskyld. Jeg hedder Josh. -Hej.
Jeg er fra sherifkontoret.
Jeg talte med Jesse og din datter,
så jeg kender til det hele.
Men jeg er nysgerrig. Fortalte hun dig hvorfor?
Fortalte hun dig, hvad I lavede?
-Jeg vidste, hvad der foregik. -Okay.
Jeg forklarede hende, hvad der foregik, og beskyldningerne.
Og hun smilede.
Jeg siger ikke, hvordan du skal være forælder. De har en svær fortid.
-Ja. -Jeg er ikke naiv.
Jeg syntes, det var… Jeg syntes, det var sjovt.
Det skulle være en lærestreg, så hun lod dem være.
Derfor tog jeg med.
Hun nedtoner det ligesom Jaclyn. "Det var bare for sjov."
Men det er ikke bare for sjov.
Det var en langvarig, konstant strøm af tortur, pine, chikane
og irritation, og det fik Sandra og hendes familie til
at frygte at blive skadet eller dø.
Jeg er Kristi Ferguson,
og min datter er Jaclyn Feagin.
Da Jaclyn var yngre, lod hun folk trampe på sig.
Jeg spurgte hende altid:
"Hvorfor lader du personen gøre det?"
Det tog os mange år at få hende til at bestille sin egen mad,
fordi hun var så genert og frygtsom og stille.
Nu bliver hun lidt hurtigere vred.
Gudskelov.
Men det kræver som regel meget at gøre hende sur.
Jeg kan ikke huske, hvordan idéen opstod.
Vi så måske en film.
Men vi talte en aften, og hun sagde:
"På et tidspunkt skal der gøres noget."
Hun var træt af alle løgnene.
Det var bare en situation, hvor hun havde fået nok.
"Hvis jeg skubber tilbage og driller hende lidt,
så vil hun konfrontere mig,
og så kommer det hele ud i lyset."
Jeg foreslog at banke på hendes dør,
men min datter følte, at det ikke ville stoppe det.
POLITIETS VIDEOOPTAGELSER
Ærligt talt, da jeg blev anholdt…
…blev jeg irriteret og vred.
Det var et chok.
"Gør I alt det, fordi vi lagde nogle ting?"
Ærligt talt tænkte vi ikke på det som mere end muligvis chikane.
Havde vi til hensigt at blive afsløret og anholdt?
Nej.
Ingen prøvede at skade nogen.
Hverken jeg selv eller min datter.
Jeg syntes bare, det var sjovt.
Som jeg forstår det, sagde de,
at de frygtede for deres liv og deres børns liv.
Det var det, hun sagde. "Fordi jeg er kristen,
skræmmer det mig virkelig."
Du ved, hele situationen.
Men jeg synes, at de overdrev det.
DEN 8. NOVEMBER 2019 BLEV JACLYN OG KRISTI ANHOLDT OG SIGTET FOR STALKING
For at opfylde betingelserne for stalking i staten Texas,
skal en person have en rimelig tro på,
at vedkommende er i fare.
Så afgør man, hvad hensigten var.
Blev det gjort for at skræmme, true og chikanere personen?
Denne sag opfylder alle betingelserne.
ARRESTORDRE
Mit navn er Heath Chamness.
Jeg er en af de assisterende distriktsadvokater i Smith County, Texas,
og jeg fik tildelt sagen.
Før denne sag havde jeg haft et par sager om stalking.
Men denne sag er lidt anderledes,
for det er en mor og en datter, som blev sigtet sammen.
De benægtede ikke, at de var indblandet,
men de afviste det på en nonchalant måde:
"Det var bare for sjov, og vi tænkte ikke over det."
Men det forandrer ikke det faktum,
at forbrydelsen stalking blev begået.
I STATEN TEXAS GIVER STALKING SOM REGEL EN FÆNGSELSDOM
Offeret fortalte mig,
at hun bare ville være i fred.
Så jeg tilbød både Jaclyn og Kristina et forlig i sagen.
Jaclyn og hendes mor blev begge tilbudt enten tre års fængsel
eller otte års prøvetid,
og de valgte begge to de otte års prøvetid.
Jeg kan sige, at det ikke er let at være på prøvetid i dette county.
Man udsættes for narkotester og skal udføre samfundstjeneste.
Der er forskellige programmer
afhængigt af forbrydelsen, som man skal fuldføre.
Så tanken om, at prøvetid er en mild straf…
Det er det ikke for en normal person.
Det er forstyrrende.
Det forandrer ens liv.
SOM EN DEL AF PRØVETIDEN MÅ JACLYN OG KRISTI IKKE
KONTAKTE SANDRA I ALLE OTTE ÅR
JACLYN OG KRISTI MÅ HELLER IKKE TALE MED HINANDEN
STATEN TEXAS
I denne sag var de medtiltalte,
så vi tilføjede en betingelse om, at de ikke måtte være i kontakt
med hinanden eller offeret.
Hvis de var kommet og havde angret,
så havde vi nok set anderledes på det.
Men de mener stadig,
at det kun var en joke.
Og fordi de ikke anerkender
alvoren i det, de gjorde,
mener jeg ikke, at de bør kommunikere med hinanden.
Så enkelt er det.
Med denne dom må min datter og jeg ikke være i kontakt.
Og man går fra at være i det samme hus hver dag til ikke at måtte tale sammen.
Det er meget svært.
Ser jeg dommen som et budskab? Ja.
Jeg er åndelig,
men jeg tror ikke på organiseret religion,
og jeg føler, at de ville give mig en lærestreg.
Og vise mig, at hvis jeg ikke følger deres kristne tro,
så bliver jeg straffet.
Jeg mener ikke, at det var stalking.
Man må ikke være andet
end en "Gør, som du får besked på"-kristen i dette område.
JACLYN OG KRISTIS DOMME BLEV FØRST RAPPORTERET I LOKALAVISER
DEREFTER BLEV DE DÆKKET NATIONALT
Jeg vidste ikke, at historien var i nyhederne,
før jeg holdt frokostpause på mit arbejde
og havde en masse ubesvarede opkald på min telefon.
"Hvad sker der? Se på Facebook."
NU VENTER JEG…
Fordi vi var i Bibelbæltet i Texas, er ting som heksekunst,
voodoo og satanisme noget af det værste, man kan blive forbundet med.
Der var folk, der sagde, at vi fortjente at dø,
at vi fortjente at blive smidt ind i en polstret celle.
Alle mulige vanvittige ting.
For udenforstående kunne jeg se, hvordan man kan dømme,
men jeg følte, de var uretfærdige.
Jeg føler, at det var en meget ensidig historie,
og at de fik det til at ligne
et ondskabsfuldt angreb på en uskyldig pige.
GENESIS KVINDEHERBERG & STØTTE
Jeg tror, at mange fulgte sagen,
fordi frøken Feagins valg af våben
havde at gøre med heksekunst og satanistisk tilbedelse.
Og jeg vil sige, at deres valg var strategisk planlagt
ud fra, hvem hendes offer er.
En stalker kender den person.
Hvis min tro er vigtig,
så vil en misbruger eller stalker angribe den.
Og det så jeg i Jaclyns sag.
At hun ville straffe sit offer, som var en troende kristen.
Der var et par kommentarer om, hvordan det påvirkede offeret.
Men i virkeligheden er jeg ligeglad med, hvordan det påvirkede hende.
Jeg synes, at hun var for dramatisk
og påstod ting, som ikke var rigtige.
Og det vil lyde frygteligt,
men jeg er ligeglad med, om hun er død eller levende.
Hun er ikke en vigtig del af mit liv.
Jeg tror, de fleste stalkere minimerer deres handlinger.
"Så slemt var det ikke. Du overdriver det.
Du er hysterisk. Hvorfor er du…
Hvorfor ringede du til politiet? Det er dumt. Du er dum."
Det er en minimering,
hvor skylden overføres.
"Det er dit problem, for det er ikke så slemt."
Hvordan kunne hun vide, hvad offeret, Sandra, følte?
Gerningsmanden skal ikke afgøre,
hvordan det har påvirket en persons liv.
Der er gået omkring to år nu,
og jeg er stadig traumatiseret over hændelserne.
Jeg har stadig en frygt i mig, og jeg ved ikke, om den går væk.
Jeg mener ikke, at prøvetid var nok.
Jeg synes, det ville være mere passende,
hvis de sad i fængsel lidt tid og tænkte over deres handlinger.
Retssystemet tager ikke stalking så alvorligt, som det bør.
Stalking er ikke en mand, der sidder i buskene med kikkert.
Det kan være hvem som helst. Man ved aldrig, hvad folk er i stand til.
Jeg var heldig at overleve.
SELVOM HUN IKKE MÅ KONTAKTE SANDRA,
HAR JACLYN HØRT, HVAD HENDES HANDLINGER HAR FORÅRSAGET
Jeg valgte selv at læse nyhedshistorierne,
og da fandt jeg ud af, at hun var startet i terapi,
fordi hændelsen havde traumatiseret hende.
Jeg troede, at når hun fandt ud af, at det var mig,
så ville hun ikke tage det alvorligt længere.
Og så ville det forsvinde.
Jeg troede ikke, der ville være varige traumer eller smerter.
Men nu tror jeg på, at det, jeg gjorde, kan have traumatiseret hende.
Ja, det tror jeg på.
Jeg kan ikke undskylde nok til at gøre det, jeg gjorde, okay.
Jeg påvirkede hendes liv på en negativ måde.
Og jeg må leve med det, jeg gjorde,
ligesom hun skal leve med det, jeg gjorde mod hende.
Men jeg angrer det virkelig.
Tekster af: Mila Tempels